armvectores/hy_wikipedia_2023 huggingface dataset:
Վեներայի ծնունդը (նկար, Բոտիչելլի)

Անվան այլ կիրառումների համար տե՛ս՝ Վեներայի ծնունդը (այլ կիրառումներ)Վեներայի ծնունդը (իտալերեն՝ Nascita di Venere), իտալական տոսկանական դպրոցի հայտնի նկարիչ Սանդրո Բոտիչելլիի նկարը։ Նկարն իրենից ներկայացնում է տեմպերայով գեղանկարչություն՝ 172,5 × 278,5 սմ չափի կտավի վրա։ Նկարը պահվում է Ուֆֆիցի պատկերասրահում՝ Ֆլորենցիա քաղաքում։


== Պատմություն ==

Իտալացի գեղանկարիչ Ջորջո Վազարին իր կենսագրության մեջ հիշատակում է, որ «Վեներայի ծնունդը» և «Վեներայի թագավորությունը» պահվում էին Ֆլորենցիայում գտնվող Կաստելլո պալատում, որը պատկանում էր Կոսիմո Մեդիչիին։ Նկարն ուսումնասիրող պատմաբանների մեծ մասը պնդում է, որ նկարը նկարվել է Կոսիմո Մեդիչիի համար, ով 1486 թվականին Կաստելլո պալատի տերն էր։ Լորենցո դե Պիերֆրանչեսկո Մեդիչին (Կոսիմո Մեդիչի) Ֆլորենցիայի դուքս Լորենցո Մեդիչիի ազգականն էր։ Հետագայում Լորենցոյի պալատում հայտնաբերված գեղանկարչություններից պարզ է դառնում, որ նա իր պալատում ունեցել է «Վեներայի թագավորությունը» նկարը։ Սակայն հավաստի տեղեկություններ, որ հենց նա է պատվիրել «Վեներայի ծնունդը» չկան։
Վեներայի մոդել համարվում է Պորտովեներեի Լիգուրիական ափին ծնված Սիմոնետտա Վեսպուչին։ Հնարավոր է, որ նկարն իր մեջ պարունակում է այդ մասին ակնարկը։ Ինչպես նաև պատմաբանների մի մասը պնդում է, որ Բոտիչելլին այդ նկարը նկարել է իր ժամանակակիցներից մեկի համար, իսկ Լորենցոյի պալատում այն ավելի ուշ է հայտնվել։


== Սյուժե ==
Այս նկարը ներկայացնում է Վեներայի (Աֆրոդիտե) ծննդյան միֆը։
Մերկ աստվածուհին ափին է մոտենում գեղեցիկ խեցու մեջ կանգնած։ Նկարի ձախ մասում պատկերված է Զեփյուռը՝ արևելյան քամին իր ամուսնու հետ, ով իր հետ խեցու վրա բերում է ծաղիկներով պատված թեթև քամի։ Իսկ ծովի ափին աստվածուհուն դիմավորում է Քարիտներից մեկը։


== Պատկերագրություն ==

Նկարում Վեներան պատկերված է հարմոնիայի և գեղեցկության կանոնին համապատասխան՝ նա հենված է մի ոտքի վրա և կոնքի գիծը թեքված է վերևից ներքև։ Նկարների հերոսներին պատկերելու այսպիսի դիրքը մշակել է դեռ Պոլիկլետոսը։ Սա համարվում է արձանների և նկարների հերոսների հունական դասական տեսք։


== Պատկերասրահ ==

		
		
		


== Ծանոթագրություններ ==


== Գրականություն ==
Burke, Peter,  Culture and society in Renaissance Italy, London։
Ufizzi, Studi e Ricerche 4: La Nascita di Venere e l'Annunziazione del Botticelli ristaurate, Firenze։
Rose-Marie & Rainer Hagen,  What Great Paintings Say, հ. 1 (Taschen) — 146—151, էջեր 146—151 — 146—151 էջ, ISBN 978-3-8228-4790-9։
Նովոե Սելո (գյուղ, Գագարինսկի շրջան)

Անվան այլ կիրառումների համար տե՛ս՝ Նովոե ՍելոՆովոե Սելո (ռուս.՝ Новое Село), գյուղ Ռուսաստանի Սմոլենսկի մարզի Գագարինսկի շրջանի կազմում։
Բնակչությունը 2007 թվականին գրանցված տվյալներով կազմում էր 14 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ռեզվայա (գետ)

Ռեզվայա (ռուս.՝ Резвая), գետ Ռուսաստանում, հոսում է Կալինինգրադի մարզում և Բարատիոնովսկի շրջանում։ Գետաբերանը տեղակայված է Պրոխլադնոյ գետի ձախ ափին 38 կմ հեռավորության վրա։ Գետի երկարությունը 33 կմ է, ավազանի տարածքը 181 կմ2 է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Բալթյան ավազանային շրջանին, գետային ավազանը Պրեգոլյա, ենթաավազանը՝ բացակայում է։ Գետի ջրատնտեսային տեղամասը Նեման գետն է և Բալթիկ ծովի ավազանը։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 01010000212104300010800
Հիդրոլոգիական ուսումնասիրությունների կոդը - 104301080
Ավազանի կոդը - 01.01.00.002
Հիդրոլոգիական ուսումնասիրությունների հատորի համարը - 04
Թողարկումն ըստ հիդրոլոգիական ուսումնասիրությունների - 3


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Բազմաղբյուր

Անվան այլ կիրառումների համար տե՛ս՝ Բազմաղբյուր (այլ կիրառումներ)Բազմաղբյուրը գյուղ է Հայաստանի Արագածոտնի մարզի Աշտարակ տարածաշրջանի Բազմաղբյուր համայնքում, Արագածի հարավարևմտյան լանջին։ Հեռավորությունը մարզկենտրոնից՝ 5 կմ հյուսիս-արևմուտք, բարձրությունը ծովի մակերևույթից՝ 1850 մ։ Բազմաղբյուրը նաև ճանաչված է եղել որպես Թաքիա, Թաքյա Թեքքե, Տակիյա։
Նախկինում մտնում էր Երևանի նահանգի Էջմիածնի գավառի մեջ։


== Բնակչություն ==
Ըստ Հայաստանի Հանրապետության 2001 թվականի մարդահամարի, Բազմաղբյուրի մշտական բնակչությունը 950, իսկ առկա բնակչությունը 894 հոգի է։ Բազմաղբյուր գյուղի նախնիները գաղթել են Մուշից, Ալաշկերտից, Խութից և Վանից։ Բազմաղբյուրի ազգաբնակչության փոփոխությունը.


== Տնտեսություն ==
Բնակչությունը զբաղվում է անասնապահությամբ և դաշտավարությամբ։


== Պատմամշակութային կառույցներ ==
Գյուղն ունի XIX դարում կառուցված Սբ. Ստեփանոս եկեղեցի, Սբ. Սարգիս և XII-XIII դարերի «Թուխ Մանուկ» մատուռներ։ Գյուղից 1 կմ հյուսիս գտնվում է «Բերդի կալ» ամրոցը (մ.թ.ա. 2-րդ-1-ին հզմ.)։ Գյուղի արևմտյան մասում է գտնվում Փարպու Շահ հնագույն ամրոցը, որից մնացել են միայն հիմնապատերը։ Իսկ դրանից հյուսիս գտնվում են հնագույն դամբարաններ։ Հարավային մասում է գտնվում դեռևս չհետազոտված քարանձավը, որի մուտքը ծածկվում է ահռելի քարե դռնով։


== Պատմություն ==
Բազմաղբյուրում են գտնվում վաղամյա թաղման վայրեր։


== Տես նաև ==
Բազմաղբյուրի պատմության և մշակույթի անշարժ հուշարձանների ցանկ (Արագածոտնի մարզ)


== Աղբյուրներ ==
Գուլուլ

Գուլուլ, հայկական իգական անուն։ Առաջացել է հայերեն ժողովրդական գլուլ, գուլուլ՝ «կլորիկ, գնդլիկ» բառից։ Գործածվել է մեկ անգամ` 1690 թվականին։


== Ծանոթագրություններ ==
Ապարա (Պելյանի գավառակ)

Անվան այլ կիրառումների համար տե՛ս՝ Ապարա (այլ կիրառումներ)Ապարա, գյուղ Արևմտյան Հայաստանում, Կիլիկիայի Պելյանի գավառակում։
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կիլիկիայի հայաբնակ բնակավայրեր
Աբիվիլ շրջան (Հարավային Կարոլինա)

Աբիվիլ շրջան (անգլ.՝ Abbeville County), ԱՄՆ Հարավային Կարոլինա նահանգի 46 վարչական միավորներից մեկը։ Ընդհանուր տարածքը 1.323 կմ² է։ 2010 թվականի մարդահամարի տվյալներով բնակչության թվաքանակը եղել է 25.417: Շրջկենտրոնն է Աբիվիլ բնակավայրը։ Կազմավորվել է 1785 թ. և ավանդաբար ներառվել է Հարավային Կարոլինայի Վերին նահանգային տարածաշրջանում (Upstate South Carolina), բացառությամբ մի կարճ ժամանակահատվածի, երբ ընդգրկված է եղել Greenwood, South Carolina, SC Micropolitan Statistical Area վիճակագրական տարածքում։ 


== Ծանոթագրություններ ==


== Արտաքին հղումներ ==
Պաշտոնական կայքէջը
Abbeville County Development Board
Greater Abbeville Chamber of Commerce
Abbeville County Confederate Monument
1200

1200 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1200 թվականն է, 
100-րդ տարին XII դարի։
1200 թվական,  նահանջ տարի, ըստ Գրիգորյան օրացույցի սկսում է ուրբաթ օրը։ Սա մեր թվարկության 1200 թվականն է, 
100-րդ տարին XII դարի։


== Մահեր ==
Մխիթար Հերացի, հայ մեծանուն գիտնական, բժիշկ, բնագետ և փիլիսոփա, հայկական դասական բժշկության հիմնադիրը
Արամ Աշճյան

Արամ Աշճյան (1855, Ստամբուլ, Օսմանյան կայսրություն - 1909, Ստամբուլ, Օսմանյան կայսրություն), հայ խմբագիր։


== Կենսագրություն ==
Ծնվել է Կ. Պոլսում։ Կրթությունն ստացել է ծննդավայրում։ 1870-ականների սկզբներից աշխատակցել է պոլսահայ մամուլին։ 1878 թվականին Եղիա Տնտեսյանի հետ բաց է արել տպարան, տպագրել մի շարք գրքեր։ 1882 թվականին խմբագրել է «Ընտանիք» կիսամյա հանդեսը, իսկ 1883-1888 թվականներին՝ «Լապտեր դիոգինյան» երգիծաթերթը։


== Ծանոթագրություններ ==


== Աղբյուրներ ==
Իզոբիլնի (Եգորլիկսկի շրջան)

Իզոբիլնի (ռուս.՝ Изобильный), գյուղակ (խուտոր) Ռուսաստանի Դաշնության Ռոստովի մարզի Եգորլիկսկի շրջանում։ Մտնում է Եգորլիկսկի գյուղական համայնքի կազմի մեջ։
Touchin, Lovin

«Touchin, Lovin», ամերիկացի երգիչ Թրեյ Սոնգզի երգն է, համագործակցությամբ ռեփեր Նիքի Մինաժի հետ։ Այն թողարկվել է 2014 թվականի սեպտեմբերի 9-ին, որպես նրա «Trigga» անվանումը կրող թվով վեցերորդ ստուդիական ալբոմի վեցերորդ սինգլ։ Երգը գրվել է Թրեյ Սոնգզի, Նիքի Մինաժի, Ֆրանկ Բրիմի և Քևին Ռոսի կողմից, իսկ երգի պրոդյուսերն է The Featherstones-ը։


== Տեսահոլովակ ==
Երգի տեսահոլովակը, որի ռեժիսորն է Ջեյսոն Զադան, թողարկվել է 2014 թվականի դեկտեմբերի 1-ին։


== Երգացանկ ==
Թվային ներբեռնում


== Հիթ շքերթներ ==


== Թողարկման ժամանակագրություն ==


== Ծանոթագրություններ ==


== Արտաքին հղումներ ==
Երգի տեսահոլովակը YouTube-ում
Վյաչեսլավ Ադամչիկ

Վյաչեսլավ Ադամչիկ (բելառուս․՝ Вячаслаў Уладзіміравіч Адамчык, նոյեմբերի 1, 1933(1933-11-01), Վորոկոմշչինա, Q18227654?, Նովոգրուդյան վոյեվոդություն, Լեհաստանի Երկրորդ Հանրապետություն - օգոստոսի 5, 2001(2001-08-05), Մինսկ, Բելառուս), բելառուս արձակագիր, թարգմանիչ, կինոդրամատուրգ։ Իվան Մելեժի անվան Բելառուսի գրողների միության մրցանակ (1980), Յակուբ Կոլոսի անվան պետական մրցանակ (1988)։ ԽՍՀՄ գրողների միության անդամ (1960):


== Կենսագրություն ==
Ծնվել է Վորոկոմշչինա գյուղում (այժմ՝ Գրոդնոյի մարզ, Բելառուս)։ Սովորել է Նովաելյնյա գյուղի յոթամյա դպրոցում (1949)։ Բեռնակիր է աշխատել նույն գյուղի երկաթգծի կայարանում՝ միաժամանակ սովորելով երեկոյան դպրոցում։ 1952-1957 թվականներին սովորել է Բելառուսի պետական համալսարանի բանասիրական ֆակուլտետի ժուռնալիստիկայի բաժանմունքում։ Որոշ ժամանակ ապրում է Մինսկի մարզի Ձերժինսկ քաղաքում, որտեղ ծնվում է նրա որդին՝ Վլադիմիրը (գրող Ադամ Գլոբուսը)։
Աշխատել է «Знамя юности» (1957-1958), «За вяртанне на Радзіму» (1958-1960) թերթերում, եղել է Բելառուսական ԽՍՀ պետական հրատարակչության (1960-1962), «Полымя» գրական ամսագրի հրապարակախոսական բաժնի խմբագիրը (1962-1963)։
Ավարտել է ԽՍՀՄ գրողների միության գրականության բարձրագույն դասընթացները (1965)։
Եղել է «Нёман» ամսագրի գրական աշխատակիցը (1965-1967), «Полымя» ամսագրի խմբագրի տեղակալ, արձակի բաժնի խմբագիր (1967-1969), «Маладосць» ամսագրի գլխավոր խմբագրի տեղակալ (1969-1977), «Բելառուսֆիլմ» կինոստուդիայում սցենարական բաժնի գլխավոր խմբագիր, «Мастацкая літаратура» հրատարակչության գլխավոր խմբագրի տեղակալ (1980-1982). 1982 թվականից եղել «Бярозка» ամսագրի գլխավոր խմբագիրը։
Մասնակցել է Միավորված ազգերի կազմակերպության գլխավոր ասամբլեայի XXXVIII նստաշրջաններին։


== Ստեղծագործությունը ==
Գրական ասպարեզ է մուտք գործել 1952 թվականին որպես բանաստեղծ։ Առաջին պատմվածքը տպագրվել է 1957 թվականին։ Հեղինակ է արձակ եռագրություն էպոպեայի, որը ներկայացնում է արևմտաբելառուսական գյուղի կյանքը։ Հեղինակ է նաև պատմվածների, կինոսցենարների ժողովածուների։
Թարգմանել է բուլղարական ժողովրդական հեքիաթների գիրք (1961), Միխայիլ Պրիշվինի, Յուրի Կազակովի, Սերգեյ Զալիգինի ստեղծագործությունները։


== Ընտանիք ==
Որդիները՝ Ադամ Գլոբուսը և Միրոսլավ Ադամչիկը գրողներ են։


== Ծանոթագրություններ ==
Բոլշայա Դոկյա (գյուղ, Վավոժսկի շրջան)

Անվան այլ կիրառումների համար տե՛ս՝ Բոլշայա ԴոկյաԲոլշայա Դոկյա (ռուս.՝ Большая Докья, ուդմ.՝ Бадӟым Докъя), գյուղ Ռուսաստանի Ուդմուրթական հանրապետության Վավոժսկի շրջանի կազմում։
Բնակչությունը 2008 թվականին գրանցված տվյալներով կազմում էր 12 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Դեկտեմբերի 27

Դեկտեմբերի 27, տարվա 361-րդ (նահանջ տարիներին՝ 362-րդ) օրն է։

Տարվա ավարտին մնում է 4 օր։


== Ծնունդներ ==
1822 - Լուի Պաստյոր, ֆրանսիացի միկրոբիոլոգ և քիմիկոս, Ֆրանսիական ակադեմիայի անդամ
1904 - Սողոմոն Տարոնցի, հայ բանաստեղծ, արձակագիր, թարգմանիչ (մ. 1971)
1906 - Մկրտիչ Արմեն, հայ բանաստեղծ, արձակագիր, թարգմանիչ (վ. 1972)։
1906 - Արշալույս Բաբայան, հայ գրականագետ։
1908 - Հարություն Սարկիսով, հայ խորհրդային անասնաբույժ, մանրէաբան
1910 - Գեորգի Գաուզե, Խորհրդային մանրէաբան, ակադեմիկոս, ԽՍՀՄ-ում էկոլոգիայի հիմնադիրներից մեկը (մ. 1986)
1914 - Խաչիկ Մուրադով, քուրդ բանաստեծղ, թարգմանիչ
1923 - Գուստավ Էյֆել, ֆրանսիացի նշանավոր ճարտարագետ, աշխարհահռչակ Էյֆելյան աշտարակի հեղինակը (մ. 1923)
1948 - Ժերար Դեպարդիե, ֆրանսիացի հանրաճանաչ դերասան, ռեժիսոր, պրոդյուսեր
1966 - Վահագն Վարդևանյան, Արցախի հերոս, ազատամարտիկ
1963 - Ավետ Ադոնց, քաղաքական գործիչ


== Մահեր ==
1346 - Գրիգոր Տաթևացի, հայ փիլիսոփա (վ.1409)։
1938 - Օսիպ Մանդելշտամ, ռուս բանաստեղծ, թարգմանիչ և գրականագետ։
1998 - Խաչիկ Բաբայան, ֆիզիկոս, ֆիզիկա-մաթեմատիկական գիտությունների դոկտոր։
1998 - Գևորգ Աճեմյան, հայ գրող, հրապարակախոս, Հայաստանի ազատագրության հայ գաղտնի բանակի (ԱՍԱԼԱ) հիմնադիրներից (ծ. 1932)
Բոլորս հայ ենք

Բոլորս հայ ենք (թուրքերեն՝ Hepimiz Ermeniyiz), ստամբուլահայ լրագրող, «Ակօս» թերթի գլխավոր խմբագիր Հրանտ Դինքի սպանությունից հետո տեղի ունեցած ցույցերի ժամանակ կիրառված կարգախոս, որով հազարավոր մարդիկ անցել են Ստամբուլի փողոցներով։ Ցույցերը տեղի են ունեցել 2007 թվականի հունիսի 23-ին՝ Դինքի սպանությունից հինգ օր անց։ Ցույցերի ժամանակ կարգախոսը եղել է երեք լեզուներով՝ հայերեն, թուրքերեն և քրդերեն։ Հրանտ Դինքի հուղարկավորության կազմակերպման կոմիտեի ղեկավար Մուսա Չամը նշել է, որ «Բոլորս Հրանտ ենք, բոլորս հայ ենք» կարգախոսը այդ օրերին եղել է ամենաքննարկված թեմաներից մեկը։ Նա հավելել է, որ Հրանտ Դինքի սպանությունը տեղի է ունեցել խտրականության և նացիոնալիզմի հողի վրա, որի էթնիկ դրսևորումը Դինքի սպանությունն էր։ Դրա զոհ կարող են դառնալ ոչ միայն հայերը, այլ նաև ուրիշ ազգերի ներկայացուցիչներ։ Թաղման արարողությունից հետո որոշ վերլուծաբանների և քաղաքական կուսակցությունների առաջնորդների միջև սկսեցին քննարկումներ գնալ այն հարցի շուրջ, թե արդյոք մոտ ապագայում կարող են լինել նոր զոհեր։ Նրանց մտահոգում էր այն հարցը, թե արդյոք այս սպանությունը չի հանգեցնի ազգերի միջև բախումների։


== Պատմական ակնարկ ==
Աշխարհի տարեր երկրներում քսենոֆոբիայի, ռասիզմի և էթնիկ փոքրամասնությունների իրավունքների պաշտպանությանն ուղղված ցույցերի ժամանակ կիրառվում են այսպիսի կարգախոսներ։ Առավել հայտնի է 1963 թվականի հունիսի 26-ին Ջոն Քենեդիի կողմից արտասանված «Ich bin ein Berliner» (գերմ.՝ Ես բեռլինցի եմ) կարգախոսը։ Դրանով Քենեդին իր սատարումն էր արտահայտում Գերմանիայի Ֆեդերատիվ Հանրապետության քաղաքացիներին՝ կոմունիզմի դեմ պայքարի գործընթացում։ Գերմանիայում 1992 թվականին առավել տարածված լոզունգներից մեկն էլ « Ich bin ein Auslaender» (գերմ.՝ Ես օտարերկրացի եմ) կարգախոսն էր։
Այսօրինակ կարգախոսների կիրառումը խաղաղ ցույցերի ժամանակ շարունակվում է։


== Արձագանքներ ==
Ազգայնական շարժման կուսակցության առաջնորդ Դևլեթ Բահչելին ասել է, որ Թուրքիայի քրեական օրենսգրքի 301-րդ հոդվածը ոտնահարած անձի թաղման արարողության ժամանակ այսպիսի կարգախոսների առկայությունը ամենաքիչը տարօրինակ է։ Արդարություն և զարգացում կուսակցության ներկայացուցիչ Նուման Քուրթուլմուշն էլ հավելել է, որ մենք բոլորս հայեր չենք և փառք Ալլահին, որ մուսուլման ենք։ Այդ իսկ պատճառով պետք է ապահովել մյուսների անվտանգությունը։


== Ծանոթագրություններ ==
Բարանչինսկի

Բարանչինսկի (ռուս.՝ Баранчинский), գյուղ Ռուսաստանի Սվերդլովսկի մարզի Կուվշինսկի շրջանի կազմում։
Բնակչությունը 2003 թվականին գրանցված տվյալներով կազմում էր 11200 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ցիպնավանքի դպրոց

Ցիպնավանքի դպրոց, միջնադարյան Հայաստանի կրթական հաստատություն։ Գտնվել է Արծկե կղզու հարավում։ Հիմնվել է 14-րդ դարի 60-ական թվականներին, Վարդան ճգնավորի ջանքերով։ Հետագա գործունեության մասին տեղեկություններ չեն պահպանվել։ Հայտնի է, որ Ցիպնավանքի դպրոցի սան, Որոտնեցու համալսարանի շրշանավարտ Գրիգոր Խլաթեցու րաբունապետությամբ, 1406-ին Ցիպնավանքում է տեղավորվել Խառաբաստավանքի վարդապետարանը, որը շուտով փակվել է։ Հետագայում Ցիպնավանքում հիմնվել է Գրիգոր Խլաթեցու դպրոցը, ուր նա գիտամանկավարժական բեղուն գործունեություն է ծավալել։ Գրիգոր Խլաթեցու աշակերտներից են եղել Հովհաննեսը, Կարապետը, Թովման, Առաքել Բաղիշեցին և ուրիշներ, որոնք գրել են իրենց ուսուցչի վարքը։ Խլաթեցին Ցիպնավանքի դպրոցում խմբագրել է «Հայսմավուրք», «Տոնական», «Գանձարան» ժողովածուները, ինչպես նաև ընդօրինակել բազմաթիվ ձեռագրեր, որոնցից մի քանիսը պահվում են Երևանի Մեսրոպ Մաշտոցի անվան Մատենադարանում։
Գորոդեց (այլ կիրառումներ)

Գորոդեց, կարող է վերաբերել՝


== Ուկրաինայի բնակավայրեր ==
Գորոդեց - գյուղ, Ուկրաինայի Ժիտոմիրի մարզի Օվրուչի շրջանում
Գորոդեց - գյուղ, Ուկրաինայի Ռովնոյի մարզի Վլադիմիրեցի շրջանում


== Ռուսաստանի բնակավայրեր ==
Գորոդեց - գյուղ Ռուսաստանի Լենինգրադի մարզի Լուժսկի շրջանի կազմում։
Գորոդեց - գյուղ Ռուսաստանի Մոսկվայի մարզի Կոլոմենսկի շրջանի կազմում։
Գորոդեց - գյուղ Ռուսաստանի Սմոլենսկի մարզի Դեմիդովսկի շրջանի կազմում։
Գորոդեց - գյուղ Ռուսաստանի Սմոլենսկի մարզի Կրասնինսկի շրջանի կազմում։
Գորոդեց - գյուղ Ռուսաստանի Սմոլենսկի մարզի Մոնաստիրշչինսկի շրջանի կազմում։
Գորոդեց - գյուղ Ռուսաստանի Սմոլենսկի մարզի Շումյաչինսկի շրջանի կազմում։
Գորոդեց - գյուղ Ռուսաստանի Սմոլենսկի մարզի Վելիժսկի շրջանի կազմում։
Գորոդեց - գյուղ Ռուսաստանի Սմոլենսկի մարզի Վելիժսկի շրջանի կազմում։
Մահավիրա

Ջինա Մահավիրա (մ. թ. ա. 540, Jamui district, Munger division, Բենգալյան նախագահություն, Բրիտանական Հնդկաստան, Բրիտանական կայսրություն - մ. թ. ա. 468, Pawapuri, Nalanda district, Պատնա, Բենգալյան նախագահություն, Բրիտանական Հնդկաստան, Բրիտանական կայսրություն), կրոնական քարոզիչ։ Հնդկական աղբյուրներում հայտնի է նաև Նիգհատա Նատապուտա անունով, ապրել է մ.թ.ա. VI դարում։


== Կրոնական ուղղություն ==
Ջայնիզմի և ջայնիստական փիլիսոփայության հիմնադիրն է։ Նա Բուդդա Գաութամայի ժամանակակիցն է։


=== Կենսագրություն ===
Սերել է հայտնի տոհմից. հայրը Սիդհարտհն էր՝ լիչհավ և տրիշալ ցեղերի առաջնորդը, քույրը Չատակին էր՝ առաջնորդը Վայշալի քաղաքի։ Նրա ավագ եղբայրը Նանդիվարդհանան էր։  Ծնվելուց հետո նրան անվանակոչել են Վարդհամանա։ Մահավիրա անունը, որը սանսկրիտից նշանակում է հռչակավոր ռազմիկ, ստացել է երիտասարդ հասակում՝ կոբրաներին և կատաղած փղին հնազանդեցնելու համար։  Ջինա նշանակում է հաղթող։ Դա այն մարդն է, ով հաղթել  է իր կարմային և դուրս է եկել կյանքի և մահվան շրջապտույտից։ Մահավիրան ծնվել է մ.թ.ա. 599 թվականին Քունդապուրում՝ Վայշալի քաղաքի արվարձանում, մահացել է մ.թ.ա. 527 թվականին Պավապուրում։ Ծագումով ազնվական ընտանիքից է, Կշատրի կաստայի ներկայացուցիչն է։ Համաձայն կրոնական լեգենդի, Մահավիրան ստանում է փայլուն կրթություն, ցուցաբերում է բացառիկ ունակություններ և խիզախութուն։


==== Ծագում ====
Ծնողների մահվանից երկու տարի անց, համաձայն ավագ եղբոր որոշման, հեռանում է աշխարհիկ կյանքից և երեսում տարեկանում  դառնում է թափառղ ասկետ։ Նա ուսումնասիրում է տարբեր կրոնական ուղղություններ և, ինչպես խոսվում է ջայնիստական  լեգենդներում, հասնում է պայծառատեսության։ Դրանից հետո նա ստեղծում է սեփական ուսմունքը, որը, չնայած իր ներքին բարդությունների, ամրապնդվեց Հնդկաստանում և դրա տարածքից դուրս։ Մինչև այսօր էլ կրոնական այս ուղղությունը աշխարհում  ունի մի֊քանի միլիոն հետևորդ։ Նրա ուսմունքի հիմնական սկզբունքը հանդիսանում էր ահիմսկան։ 
Մահավիրան մահացավ (հայտնվում է նիրվանայի թմբիրի մեջ, ինչպես արտահայտվում են իր հետևորդները) լուսաբացից կես ժամ առաջ Պավա քաղաքում (ժամանակակից Պատնա քաղաքի մոտակայքում) յոթանասունվեց տարեկան հասակում։


== Պատկերասրահ ==

		
		
		
		


== Ծանոթագրություններ ==
Գալաթասարայ (կղզի)

Անվան այլ կիրառումների համար տե՛ս՝ Գալաթասարայ (այլ կիրառումներ)
Գալաթասարայ կղզի (թուրքերեն՝ Galatasaray Adası), ոչ մեծ կղզի Բոսֆորում, Ստամբուլի Բեշիկթաշ շրջանի մոտ։ Պատկանում է Գալաթասարայ սպորտային ֆեդերացիային։
Կղզին գտնվում է Բոսֆորի կամրջից դեպի հյուսիս՝ Ստամբուլի եվրոպական ափից 165 մետր հեռավորության վրա։ Այնտեղ կարելի է հասնել փոքրիկ նավերով, որոնց տոմսն արժե 1 թուրքական լիրա։ Կղզու տեղակայությունը դարձնում է այն նախընտրելի վայր առանձնատների, սրճարանների և ռեստորանների կառուցման համար։ Կղզում առկա է երկու լողավազան։


== Պատմություն ==

1872 թվականին օսմանյան սուլթան Աբդուլ Ազիզը նվիրել է կղզին իր պալատական ճարտարապետ Սարգիս Բալյանին, ով այստեղ կառուցել է եռահարկ առանձնատուն։ 1874 թվականին, Ստամբուլ կատարած այցելությունների ժամանակ, Հովհաննես Այվազովսկին կանգ է առել Բալյանների առանձնատանը և նկարել է մի քանի նկարներ, որոնք նվիրել է Դոլմաբահչե պալատին։
Այդ ժամանակ կղզին կոչվում էր «Սարգիս բեյի կղզի»։ Սարգիսը ապրել է կղզու վրա, մինչ իր մահը՝ 1899 թվականը։ Առաջին համաշխարհային պատերազմից հետո Սարգիսի օրինական ժառանգորդը կղզին վարձակալության տվեց «Şirket-i Hayriye Ferry Enterprise» ընկերությանը, որը զբաղվում էր Ստամբուլում ուղևորափոխադրումներով։ Այդ ընթացքում կղզին սկսեց կոչվել «դրախտային անկյուն»։ Երկար ժամանակ կղզին օգտագործվել է որպես ածխի պահուստարան։
1957 թվականին Գալաթասարայ սպորտային ֆեդերացիան գնեց կղզին և սկսեց այնտեղ կառուցել սպորտային օժանդակ կառույցներ։ 1957- 1958 թվականներին կղզում գտնվող լողավազանը օգտագործվում էր ֆեդերացիայի ջրագնդակի հավաքականի կողմից՝ մարզումների համար։
2002 թվականի աշնանը կղզին սկսեց բարեկարգվել։ 2007 թվականի հուլիսին, վերակառուցման ավարտից հետո, կղզին դարձավ ստամբուլցիների և Գալաթասարայի ֆուտբոլային ակումբի ֆուտբոլիստների հանգստավայր։
2007 թվականի հոկտեմբերի 4-ին կղզու վրա գտնվող կառույցներից մեկի խոհանոցում բռնկված հրդեհի արդյունքում վառվեցին երկու ռեստորաններ, որը վնասեց ևս չորս հարակից կառույցների։


== Արտաքին հղումներ ==
«Galatasaray SK Official Web Site» (թուրքերեն)։ suadaclub.com.tr։ Արխիվացված է օրիգինալից 2015-03-29-ին։ Վերցված է 2015-03-25 
«Suada Club» (անգլերեն)։ suadaclub.com.tr։ Վերցված է 2015-03-24
Պատմական թեմատիկա

Պատմական թեմատիկա, պատմական անցյալի երևույթներ, որոնք դարձել են գեղարվեստական արտացոլման նյութ։ Պատմական թեմատիկան կարևոր տեղ է գրավել ինչպես ժողովրդական բանահյուսության, այնպես էլ գեղարվեստական գրականության մեջ։ Ժողովրդի պատմության բախտորոշ իրադարձություններն ու նշանավոր գործիչները հիմք են դարձել ժողովրդական հերոսական էպոսների, վիպական երգերի ու բալլադների համար։ Նոր ժամանակների գրականության մեջ պատմական անցյալի նկատմամբ հետաքրքրությունը մեծացել է։ Վերածնության և կլասիցիզմի շրջանում գրվել են շատ ողբերգությոններ և հերոսական պոեմներ պատմական և դիցաբանական թեմաներով (օրինակ, Շեքսպիրի պատմական ողբերգությունները։ Պատմական վեպի ժանրը եվրոպական գրականության մեջ XIX-րդ դարում զարգացրել են Վալտեր Սկոտը, Վիկտոր Հյուգոն, Գուստավ Ֆլոբերը։ Դարավերջին Րաֆֆու, Ծերենցի, Մուրացանի ստեղծագործության մեջ զարգացում է ապրել պատմական թեմատիկան, որն արտահայտվել է նաև գրական ուրիշ ժանրերում(դրամա, պոեմ և այլն)։ Այսօրվա հուզող հարցերին պատասխան տալու համար գրողը դիմում է անցյալին։ «Մենք դիմում և հարցաքննում ենք անցյալը, - գրում էր Բելինսկին, - որպեսզի նա բացատրի մեր ներկան և ակնարկի մեր ապագայի մասին»։ Խորհրդային գրականության մեջ ևս պատմական թեմատիկան կարևոր տեղ է գրավել։ Դրա լավագույն օրինակներն են Ա. Տոլստոյի «Պետրոս Առաջին», Դերենիկ Դեմիրճյանի «Վարդանանք», Ստ. Զորյանի «Պապ թագավոր» պատմավեպերը, Նաիրի Զարյանի «Արա Գեղեցիկ» պատմադիցաբանական ողբերգությունը և այլ երկեր։


== Ծանոթագրություններ ==
Էբիգեյլ Ջոնսոն

Էբիգեյլ Ջոնսոն (անգլ.՝ Abigail Pierrepont «Abby» Johnson, դեկտեմբերի 19, 1961(1961-12-19), Բոստոն, ԱՄՆ), ամերիկացի գործարար, դոլարային միլիարդատեր, Ամերիկյան Fidelity Investments ընկերության և նրա դուստր ընկերության նախագահ, Forbes-ի վարկածով աշխարհի ամենահարուստ և ազդեցիկ կանանցից մեկը։


== Կենսագրություն ==
1984 թվականին Ջոնսոնն ավարտել է Hobart and William Smith Colleges-ը՝ ստանալով արվեստի պատմության բակալավրի աստիճան։ Սակայն երկու տարի անց ընդունվել է Հարվարդի բիզնես դպրոց, որի ավարտից հետո Բիզնեսի կառավարման մագիստրոսի աստիճանով միացել է Fidelity-ին, որը 1946 թվականին հիմնադրել է նրա պապը՝ Էդվարդ Ջոնսոնը և որն այդ պահին ղեկավարում էր նրա հայրը։ Սկզբում Էբիգեյլը աշխատել է ընկերությունում որպես վերլուծաբան և ներդրումային մենեջեր։ 1997 թվականին Էբբին ստացել է բարձրացում և այդ ժամանակվանից տարբեր ղեկավար պաշտոններ է զբաղեցրել գլխավոր և դուստր ընկերություններում, իսկ 2012 թվականի օգոստոսին դարձել է Fidelity Investments-ի նախագահ։ 2014 թվականի հոկտեմբերին նա զբաղեցրել է իր հոր՝ ընկերության գլխավոր տնօրենի տեղը, իսկ 2016 թվականին դարձել է դուստր ընկերության նախագահ և լիակատար վերահսկողություն է ստացել Fidelity-ի նկատմամբ՝ 45 000 աշխատակիցներով ամբողջ աշխարհում։
2013 թվականի մարտի տվյալներով Ջոնսոնների ընտանիքին պատկանում էր ընկերության բաժնետոմսերի 49%-ը։ Ընդ որում, Էբիգեյլին պատկանում էր բաժնետոմսերի 24,5%-ը, մինչդեռ նրա եղբորը և քրոջը պատկանում է ընդամենը 5 %։ «Ֆորբսի» տվյալներով՝ Էբիգեյլ Ջոնսոնի կարողությունը կազմում է մոտ 16,5 մլրդ դոլար։
Նա հանդիսանում է կապիտալի շուկաների կարգավորման կոմիտեի և արժեթղթերի ինդուստրիայի ասոցիացիայի անդամ, ինչպես նաև նա առաջին և միակ կինն է, ով աշխատում է Financial Services Forum-ում։
2016 թվականին «Ֆորբսը» նրան 16-րդ տեղում է դասել աշխարհի ամենաազդեցիկ կանանց շարքում։ 2015 թվականին նա զբաղեցրել է 19-րդ տեղն այդ ցուցակում, իսկ 2014-ին՝ 34-րդ տեղը։
1988 թվականին ամուսնացել է, ունի երկու երեխա։


== Ծանոթագրություններ ==
Դպրություն

Դպրություն, առավել տարածված նշանակություններից են՝

Գիր, այբուբեն, գրավոր մշակույթ
Գրագիտություն, կրթություն, ուսում
Մատենագրություն, գրականություն, քերթողական արվեստ
Գիրք, գրքի առանձին բաժին, գլուխ
Դպրի (գրագրի, գրչի) զբաղմունքը, մասնագիտությունը։
Աստերոիդների ցանկ (178501-178600)

Աստերոիդների ցանկ (178401-178500)  • Աստերոիդների ցանկ  • Աստերոիդների ցանկ (178601-178700)
 Աստերոիդների ցանկ (178401-178500)  • Աստերոիդների ցանկ  • Աստերոիդների ցանկ (178601-178700)
Սոգյութլու (Խնուսի գավառ)

Սոգյութլու, գյուղ Արևմտյան Հայաստանում, Էրզրումի վիլայեթի Խնուսի գավառում։ Գտնվում էր Խնուս քաղաքից 9 կմ հյուսիս-արևելք։


== Աշխարհագրություն ==
Տարածքը լեռնային էր։ Մոտակայքում կային խիտ անտառներ։


== Պատմություն ==
Եղել է հայաբնակ գյուղ մինչև 1895 թվականը։ 1890-ական թվականներին հայերը կոտորվել կամ ատաքսվել են։ Գյուղը վերաբնակեցվել է քրդերով։


== Բնակչություն ==
XX դարի սզկբին ուներ 22 տուն բնակիչ։


== Պատմամշակութային կառույցներ ==
Սոգյութլուն ուներ քարակերտ հայկական եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Վոլժսկիի պատմա-գավառագիտական թանգարան

Վոլժսկիի պատմա-գավառագիտական թանգարան (ռուս.՝ Волжский историко-краеведческий музей),  հնագույն թանգարան Վոլժսկի քաղաքում։ 2014 թվականից (քաղաքի թանգարանային և ցուցահանդեսային տարածքների միավորումից հետո) հանդիսանում է Վոլժսկիի թանգարան-ցուցահանդեսային համալիրի մասնաճյուղը։


== Պատմություն ==
Վոլժսկիի պատմա-գավառագիտական թանգարանը բացվել է 1970 թվականի ապրիլի 4-ին որպես Վոլգոգրադի պատմա-գավառագիտական թանգարանի մասնաճյուղ։ Թանգարանի առաջին ղեկավարն է եղել Կ. Վ. Միտեևան։ Բացման ժամանակ թանգարանն ունեցել է ավելի քան 4000 նմուշներ, որոնցից շատերը Վոլժսկիի հիդրոէլեկտրակայանի, արդյունաբերական ձեռնարկությունների, մշակութային և հասարակական կյանքի պատմության հետ կապված փաստաթղթեր ու առարկաներ են։ Թանգարանի աշխատակիցները զբաղվում են Զավոլժե  տարածքի ուսումնասիրությամբ։
1994 թվականի օգոստոսից թանգարանը սկսում է իր «նոր» պատմությունը՝ մասնաճյուղից դառնալով լիարժեք պատմական-գավառագիտական թանգարան։ Ավելի քան 20 տարի թանգարանը հաջողությամբ ղեկավարել է Ա. Ի. Խորիշևան։ Հավաքվել է ազգային տարազների, ինքնաեռների, ամանեղենի եզակի նմուշներ։
2012 թվականից Վոլժսկիի թանգարան-ցուցահանդեսային համալիրը, որի կազմում է ընդգրկվել նաև պատմա-գավառագիտական թանգարանը, ղեկավարում է Ս. Ա. Անիսինը։
2017 թվականի հունվարից «Վոլժսկիի թանգարան-ցուցահանդեսային համալիրի»  տնօրեն է դարձել Ռուսաստանի դիզայներների միության անդամ Միխայիլ Սայֆուտդինովը։


== Նկարագրություն ==
Թանգարանում պահում է շուրջ 70000 ցուցանմուշ։ Հիմնական մասը կազմում են թեմատիկ հավաքածուները, կան նաև տիպաբանական հավաքածուներ`գեղանկարներ, գրաֆիկա, դրամագիտություն, ֆալերիստիկա, ինչպես նաև ժամացույցների, հագուստի, կահույքի, ամանեղենի հավաքածուներ։
Թանգարանն ունի հետևյալ մշտական ցուցադրությունները՝ «Վոլժսկիի ՀԷԿ-ի կառուցման պատմությունը», «Քոչվորների աշխարհը», «Վերին Ախտուբա գյուղի պատմությունը», «Կազակական կեցաղային սենյակ», ինչպես նաև Վոլժսկիի նկարիչների աշխատանքները։
Պատմա-գավառագիտական թանգարանը հանդիսանում է մշակութային աշխատանքների հիմնական քաղաքային կենտրոններից մեկը։ Թանգարանում անցկացվում են ստեղծագործական երեկոներ և  հանդիպումներ նվիրված համառուսական և տեղական հիշարժան օրերին, կազմակերպվում են քաղաքային արվեստագետների դասախոսություններ և վարպետության դասեր, կլոր սեղաններ և սեմինարներ։


== Ծանոթագրություններ ==


== Արտաքին հղումներ ==
Историко-краеведческий музей Archived 2016-01-29 at the Wayback Machine.
Историко-краеведческий музей
[1]
Գախոմելա

Գախոմելա (վրաց.՝ გახომელა), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 80 մետր բարձրության վրա։ Շրջկենտրոն Սենակից հեռու է 14 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 508 մարդ։


== Ծանոթագրություններ ==
Ֆեդյուկովո (գյուղ, Պոդոլսկի շրջան)

Անվան այլ կիրառումների համար տե՛ս՝ ՖեդյուկովոՖեդյուկովո (ռուս.՝ Федюково), գյուղ Ռուսաստանի Մոսկվայի մարզի Պոդոլսկի շրջանի կազմում։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Չերնովսկոե (գյուղ, Գլուխովի շրջան)

Չերնովսկոե (ուկրաիներեն՝ Чернівське), գյուղ Ուկրաինայի Սումիի մարզի Գլուխովի շրջանում։
2001 թվականի տվյալներով Չերնովսկոե գյուղում բնակվում էր 3 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Մոնտեգյու ան Կուզրան

Մոնտեգյու ան Կուզրան (ֆր.՝ Montégut-en-Couserans), համայնք Ֆրանսիայում, որը գտնվում է Միջին Պիրենեյան մարզի Արյեժ գավառում։ Մտնում է Սեն Ժիրոն կանտոնի կազմի մեջ։ Հանդիսանում է Սեն Ժիրոն շրջանը։
Համայնքի INSEE կոդ՝ 09201։


== Բնակչություն ==
Համայնքի բնակչությունը 2008 թվականին կազմում էր 69 մարդ։


== Տնտեսություն ==
2007 թվականի տվյալներով 46 աշխատունակ տարիքի մարդկանցից (15-64 տարեկան) 34-ը տնտեսապես ակտիվ էին, 12-ը անգործունակ (ակտիվության ցուցանիշը 73,9 %, 1999 թվականին եղել է՝ 79,5 %)։ 34 աշխատունակ բնակիչներից 34-ը աշխատում էին (20 տղամարդ և 14 կին), անաշխատանք մարդիկ չկային։ 12 անգործունակ մարդկանցից 6-ը աշակերտներ կամ ուսանողներ են, 6-ը թոշակառու։


== Տեսարժան վայրեր ==
Ֆեոդալակն դղյակ՝ 1110 թիվ


== Պատկերասրահ ==

		


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
«Վիճակագրության ազգային ինստիտուտ՝ Մոնտեգյու ան Կուզրան» (ֆրանսերեն)։ Արխիվացված օրիգինալից 2012-05-18-ին։ Վերցված է 2012-2-13 
«Մոնտեգյու ան Կուզրան» (ֆրանսերեն)։ cassini.ehess.fr։ Արխիվացված օրիգինալից 2013-02-03-ին։ Վերցված է 2013-01-25
Ալազա (գետակ)

Անվան այլ կիրառումների համար տե՛ս՝ Ալազա (այլ կիրառումներ)Ալազա, գետակ Արաքսի ավազանում, Ախուրյանի աջակողմյան վտակը։ Հոսում է նախկին Կարսի մարզի տարածքով։


== Ծանոթագրություններ ==
Սենեքերիմ Սևադյան

Սենեքերիմ կամ Սենեքերիմ Սևադյան (11-րդ դար - 1094), Սյունիքի թագավորության թագավոր։ Պատմիչի վկայությամբ եղել է «յոյժ գեղեցիկ տեսլեամբ եւ առոյգ հասակաւ` հանճարեղ և իմաստուն» երիտասարդ։ Նա բարեկամական հարաբերություններ է հաստատում սելջուկյան սուլթան Մելիք-Շահի (1072–1092 թթ.) հետ՝ ձգտելով վերադարձնել սելջուկ-թուրքերի բռնագրաված Սյունյաց գավառները։ «Յոլով գաւառս շորթեալ հանին ի Սիսական աշխարհէս` ի ձեռաց բնիկ տերանցն», –գրում է Ստեփանոս Օրբելյանը։ Եվ պատահական չէ, որ օգտվելով Մելիք-Շահի բարյացակամ վերաբերմունքից, այս դիվանագետ թագավորը երբեմն նաև սրի միջոցով «ընդարձակեաց զամենայն սահմանս տէրութեան իւրոյ եւ բազում ամօք վարեաց զթագաւորութիւնն եւ խաղաղական կենօք մինչեւ ի մահ Մելիք սուլթանին, որ մեռաւ ի 541 (1092) թուականին»։ Իր հրամանագրերից մեկում Սենեքերիմը փառաբանում է Աստծուն իր հաջողությունների համար. «Աստուած անյիշաչար եղեւ առ յիս եւ ողորմեցաւ ինձ եւ կրկին հաստատեաց ի յիս զհայրենի տէրութեան իմոյ, որ խախտեալ էր ի ձեռն Իսմայէլականացն»։ Սենեքերիմը հաղթական պատերազմներ է մղել Սյունիքի Կովսական գավառ ներխուժած Փատլուն ամիրայի դեմ։ Սենեքերիմն ունեցել է 3 որդի (Գրիգոր, Սմբատ, Սևադա, Կյուրիկե) և մեկ դուստր։

Սենեքերիմի մայրը՝ իշխանուհի Սոփիան, արձանագիր հիշատակարաններում կոչված է «Աղվանից թագուհի»։ Նույն՝ 1081 թ., Շահանդուխտ թագուհին, «սրբասնունդ օրիորդ» Կատան՝ նրա քույրը, և Սենեքերիմ եղբայրը մոր հիշատակը հավերժացնելու նպատակով գեղաքանդակ խաչքար են կանգնեցրել մեծ տաճարի արևելյան սարալանջին։ Վահանավանքի կրկնահարկ դամբարան-եկեղեցու գավթում է թաղված Աղվանից կաթողիկոս Տեր-Ստեփանոսը, որը Կապան էր եկել «նեղեալ ի Տաճկաց», այսինքն՝ սելջուկ-թուրքերից, հավանաբար, 1070-ական թթ.։
Ի տարբերություն հարևան Վասպուրականի իշխողների, որոնք քրիստոնյա Բյուզանդիայի աջակցությամբ, փաստորեն, կործանեցին իրենց երկիրը՝ փոխանակելով այն Կեսարիայի հետ, Սյունիքի տերերը իրենց հեռատես և դիվանագիտական հմուտ քայլերի շնորհիվ բարեկամական հարաբերություններ հաստատեցին սելջուկ սուլթանների հետ ու պահպանեցին Սյունյաց աշխարհն ավերիչ ասպատակություններից։ Այս նուրբ, ճկուն ու հեռատես քաղաքականությունը հետագայում որդեգրեցին հատկապես Օրբելյան և Պռոշյան իշխանները, երբ մոնղոլների աշխարհավեր արշավանքներից տարիներ հետո հարաբերական անդորրն ու կայունությունն օգտագործելով՝ Սյունյաց լեռնաշխարհի ապահով մի անկյունում հիմնադրեցին հանրահռչակ Գլաձորի ուսումնագիտական կենտրոնը։
Թագավորը բնական մահով չմահացավ. սպանվեց սելջուկների կողմից։ Նրան հաջորդեց որդին՝ Գրիգորը, Սյունիքի ամենաերկարակյաց թագավորը, ով իշխեց Սյունիքում 70 տարի՝ 1096-1166 թթ.։


== Օգտագործված գրականություն ==
Գրիգոր Գրիգորյան, Սյունիքի թագավորությունը (X–XII դարեր) Archived 2015-06-30 at the Wayback Machine.
300 Entertainment

300 Entertainment, ամերիկյան ձայնագրման լեյբլ, պատկանում է Warner Music Group ընկերությանը։ Հիմնադրվել է Լիորոմ Կոենի, Ռոջեր Գոլդի, Քեյվին Լայլոզի և Թոդ Մասկովիցի կողմից։ Լեյբլի ժանրերի ցանկը ներառում է տարբեր ժանրեր, ինչպիսին են հիփ-հոփ, ռոք, փոփ, էլեկտրոնային, ալտերնատիվ երգեր։ Ներկայումս, լեյբլի հետ պայմանագիր է կնքել Young Thug, YNW Melly, TLE Cinco, Rejjie Snow, Megan Thee Stallion, Fetty Wap, Lil Keed, Cheat Codes, Highly Suspect, Tee Grizzley, Famous Dex, Shy Glizzy, Cobi, Meg Mac, Dae Dae, The Hunna, Maggie Lindemann, Bailey Bryan, OMB Peezy, Savage Ga$p և $not: Ընկերությունը գտնվում է Նյու-Յորքում։ Լեյբլը նաև հանդես է գալիս որպես YSL Records-ի դիստրիբյուտոր, որը պատկանում ՝ Յանգ Թագին և որում ներգրավված է ռեփեր Gunna-ն։


== Համագործակցություն ==


=== Ֆինանսավորում ===
Ընկերությանը աջակցում են ներդրողների լայն շրջանակ, այդ թվում՝ Google-ը, Columbus Nova ներդրումային ընկերությունը, TOMS Capital իսրայելա-ամերիկյան հեջ ֆոնդը, Նոամ Գոթեսմանը, Warner Music Group կոնցեռնի նախկին թվային ղեկավար Ալեքս Զուբիլագան և Kemado Records-ի համահիմնադիր Անդրես Սանտո Դոմինգոն։


=== Atlantic Records ===
Atlantic Records-ը համաձայնագիր է ստորագրել 300 Ent-ի ամբողջ բովանդակությունը տարածելու մասին, 2013 թվականի նոյեմբերին։


=== +1 Records ===
2014 թվականին 300 Ent. հայտարարել են, որ +1 Records-ը դարձել է ընկերության պաշտոնական գործընկերը։


=== Unauthorized Entertainment ===
2017 թվականի փետրվարին A&R լեյբլի ավագ փոխնախագահ Սելիմ Բուաբը թողարկել է unauthorized Entertainment թրեյլը։


=== Murder Inc. Records ===
2017 թվականի հունիսին հայտարարվեց, որ 300 Entertainment-ը համագործակցում է Murder Inc Records-ի հետ։ .


=== Undercover Prodigy ===
2017 թվականի սեպտեմբերին Hopsin-ը հարցազրույց է տվել HardKnocktv-ին՝ հայտարարելով, որ նա պայմանագիր է կնքել 300 Ent-ի հետ։ Նրա «The Purge» սինգլը թողարկվել է 300 Entertainment և Undercover Prodigy լեյբլներում։ 2017 թվականի նոյեմբերի 24-ին Hopsin-ը թողարկեց իր No Shame ալբոմը և իր դեբյուտը կատարեց 42-րդ համարի ներքո ամերիկյան Billboard 200 չարթում։


== Կատարողներ ==


== Արտաքին հղումներ ==
Официальный сайт 300 Entertainment


== Ծանոթագրություններ ==
Մեորե Մոխաշի

Մեորե Մոխաշի (վրաց.՝ მეორე მოხაში), գյուղ Վրաստանում։ Գտնվում է Սամեգրելո-Զեմո Սվանեթ մարզի Սենակի շրջանում։


== Դիրք ==
Գյուղը գտնվում է ծովի մակարդակից 160 մետր բարձրության վրա։ Շրջկենտրոն Սենակից հեռու է 27 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 139 մարդ։


== Ծանոթագրություններ ==
Սարգիս Ադամյան (ֆուտբոլիստ)

Անվան այլ կիրառումների համար տե՛ս՝ Սարգիս Ադամյան (այլ կիրառումներ)Սարգիս Ադամյան (մայիսի 23, 1993(1993-05-23), Երևան, Հայաստան), հայ ֆուտբոլիստ, գերմանական «Հոֆենհայմ» ակումբի և Հայաստանի ֆուտբոլի ազգային հավաքականի հարձակվողը։


== Ակումբային կարիերա ==
Սարգիս Ադամյանը համարվում է ռոստոկյան «Հանզայի» սանը։ Հայաստանի և Իսլանդիայի երիտասարդական հավաքականների հանդիպումից հետո, երիտասարդական հավաքականի և «Հանզայի» հարձակվողը, 2013 թվականին անցկացնելով իր առաջին խաղը ազգային հավաքականում, ասաց. «Մինչև 4 տարեկանը ես ապրել եմ Հայաստանում և մեկնումից հետո սա իմ առաջին այցելությունն է հայրենիք։ Երևանում ապրում են իմ մոտիկ ազգականները։ Ինձ արդեն հաջողվել է ծանոթանալ քաղաքի հետ, այն շատ գեղեցիկ է։»
Սարգիս Ադամյանի առաջին պաշտոնական խաղը հավաքականում տեղի է ունեցել 2013 թվականի սեպտեմբերի 10-ին Դանիայի հավաքականի դեմ Աշխարհի 2014 թվականի Առաջնության նախընտրական փուլում։


== Ծանոթագրություններ ==


== Արտաքին հղումներ ==
Վիճակագրությունը National Football Teams կայքում
Պրոֆիլը soccerway.com կայքում
Վերին մանթիա

Վերին Մանթիա, երկրագնդի թաղանթներից մեկը, որն անմիջականորեն գտնվում է երկրակեղևի տակ և բաժանված է նրանից Մոհորովիչիչի մակերևույթով։ Վերջինս տեղադրված է մայրցամաքների տակ 20-ից մինչև 80 կմ (միջինը՝ 35 կմ), իսկ օվկիանոսների տակ՝ ջրի մակերևույթից 11-15 կմ խորության վրա։ Սեյսմիկ ալիքների տարածման արագությունը (օգտագործվում է որպես Երկրի ներքին կաոուցվածքի ուսումնասիրության մեթոդ) երկրակեղևից դեպի Վերին Մանթիա անցնելիս թռիչքաձև աճում է մոտավորապես 7-ից մինչև 8 կմ/վրկ։ Նրա հատակը ենթադրվում է 900 կմ (մանթիան վերինի և ստորինի բաժանելիս) և 400 կմ (մանթիան վերինի, միջինի և ստորինի բաժանելու դեպքում) խորությունների վրա։ 400-900 կմ խորությունների սահմաններում գտնվող զոնան կոչվում Է գոլիցինի շերտ։ Վերին Մանթիան կազմված է, հավանաբար, նռնաքարային պերիդոտիտներից՝ վերին մասում էկլոգիտի խառնուրդների մասնակցությամբ։ Նրա կառուցվածքի կարևոր առանձնահատկությունը սեյսմիկ ալիքների փոքր արագությունների զոնայի առկայությունն է։ Նրա կառուցվածքը տարբեր տեկտոնական զոնաների, օրինակ, գեոսինկլինալների և պլատֆորմների տակ տարբեր է։ Նրանում ընթանում են պրոցեսներ, որոնք երկրակեղևում տեկտոնական, մագմատիկ և մետամորֆային երևույթների աղբյուր են հանդիսանում։ Շատ տեկտոնական հիպոթեզներում Վերին Մանթիային հատկացվում է կարևոր դեր։ Օրինակ, ենթադրվում է, որ երկրակեղևն առաջացել է Վերին Մանթիայի նյութից՝ հալման ճանապարհով, որ տեկտոնական շարժումները կապված են նրանում կատարվող շարժումների հետ և այլն։


== Տես նաև ==
Երկրի մանթիա
(9953) 1991 EB

(9953) 1991 EB, աստերոիդ աստերոիդների հիմնական գոտում։ Հայտնաբերվել է 1991 թվականի մարտի 7-ին Սեյձի Ուեդայի և Հիրոսի Կանեդայի կողմից Կուշիրոյում։
Միջին հեռավորությունը Արեգակից կազմում է 2,62469 ա. մ., առավելագույնը մոտենում է 2,3049 ա. մ. հեռավորության վրա և հեռանում 2,9445 ա. մ.։ Արեգակի շուրջ մեկ ամբողջական պտույտ է կատարում 1553,16 երկրային օրվա ընթացքում, իր ուղեծրով շարժվելով միջինում 0,231786 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 2,83° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(9953) 1991 EB աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Զորրո (ֆիլմ)

Զորրո (իտալերեն՝ Zorro), ֆրանս-իտալական ֆիլմ։ Գլխավոր դերում՝ Ալեն Դելոն։


== Սյուժե ==
Ֆիլմի գործողությունները ծավալվում են Հարավային Ամերիկայի մարզերից մեկում։ Իսպանացի Դիեգոյի աչքի առաջ, երեք մարդասպան սպանում են իր վաղեմի ընկերոջը՝ Միգելին, որը պետք է դառնար Նոր Արագոնի նահանգապետը։ Դիեգոն մահացող Միգելին խոստանում է, որ վրեժ կլուծի նրա մահվան համար, բայց Միգելը Դիեգոյին խնդրում է երդվել, որ նոր նահանգապետը արյուն չպիտի թափի։
Հերոսը Միգելի կերպարով գնում է Նոր Արագոն և դառնում նահանգապետ, իրեն ներկայացնելով անփույթ և փոքրոգի մարդ։ Նա արագ բացահայտում է, որ այս իսպանական գաղութների ամբողջ իշխանությունը գնդապետ Ուերտոյի ձեռքում է՝ այն մարդու, որը սպանել է իր լավագույն ընկերոջը։ Գավառի ժողովուրդը վախենում էր Ուերտայի զինվորներից։ Դիեգոն որոշում է դիմակայել նրա իշխանությանը երկակի խաղի միջոցով։
Հագնելով սև թիկնոց, գլխարկ և դիմակ, նա հանդես է գալիս Զորրո անվան տակ (ըստ տեղացիների հավատքի, դա սև աղվեսի հոգու անուն է, որը մարդկանց ազատություն է բերում) հայտնվում էր քաղաքում և պատժում անազնիվ դատավորներին, դաժան զինվորներին, խաբեբա առևտրականներին՝ պաշտպանելով հասարակ մարդկանց։


== Դերերում ==
Ալեն Դելոն — Դիեգո դե լա Վեգա / Զորրո
Օտտավիա Պիկկոլո — Օրտենսիա Պուլիդո դե Օլիվիդադես (Միգելի զարմիկը, Զորրոյի ընկերուհին)
Ստենլի Բեյկեր — գնդապետ Ուերտա 
Մուստաշ — սերժանտ Գարսիա
Էնցո Չերուզիկո — Բերնարդո
Ադրիանա Աստի — Կարմենիստա (Միգելի մորաքույր)
Ջակոմո Րոսսի-Ստյուարտ — կապիտան Ֆրից Ֆոն Մերկել
Ջամպերո Ալբերտին — Ֆրանցիսկոյի եղբայր (քահանա)
Մարինո Մազե — Միգել Վեգա դե լա Սերնա)
Րայկա Յուրչեկ — Մարիա (սպանված նահանգապետի կին)
Պաուլինո Ռիտա — Չիկո


== Դերերը կրկնօրիանակել են ==
Զորրո — Վսեվոլոդ Լարիոնով
Օրտենսիա — Աննա Կամենկովա
Գնդապետ Ուերտա — Վլադիմիր Կենիգսոն
Միգել — Ֆելիքս Յավորսիյ
Մորաքույր Կարմենիստա — Իրինա Կարտաշեվա
Ֆրանցիսկոյի եղբայր — Վլադիմիր Օսենեվ
Սերժանտ Գարսիա — Ստեպան Բուբնով
Երգահան Գուիդո և Մաուրիցիո Դե Անջելիս եղբայրների երգը՝ «Zorro is Back»: Կատարում է Օլիվեր Օնիոնսը։


== Ծանոթագրություններ ==


== Արտաքին հղումներ ==
«Զորրո (ֆիլմ)»(անգլ.) ֆիլմը Internet Movie Database կայքում
Մանթար

Մանթար, գյուղ Արևելյան Հայաստանում, Կարսի մարզում։
Բնակչության մասին տվյալներ չեն պահպանվել։ Հայերը բռնությամբ տեղահանվել են 1920 թվականի հայ-թուրքական պատերազմի ժամանակ և բնակություն հաստատել Արևելյան Հայաստանում։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Կարսի նահանգի հայաբնակ բնակավայրեր


== Ծանոթագրություններ ==
Վենդրոնո

Վենդրոնո (իտալերեն՝  Vendrogno), կոմունա Իտալիայում, գտնվում է Լոմբարդիա մարզի Լեքո գավառում։
Բնակչությունը կազմում է 328 մարդ (2008 թվականի տվյալներով), բնակչության խտությունը կազմում է՝ 30 մարդ/կմ²։ Մակերեսը՝ 11 կմ²։ Փոստային ինդեքս՝ 23838։ Հեռախոսային կոդ՝ 0341.


== Ժողովրդագրություն ==
Բնակչության թվաքանակի փոփոխությունները.


== Կոմունայի վարչակազմ ==
Հեռախոսահամար՝ 0341 870157
Էլեկտրոնային հասցե՝ info@comune.vendrogno.lc.it
Պաշտոնական կայք՝ http://www.comune.vendrogno.lc.it/


== Արտաքին հղումներ ==
Քաղաքի պաշտոնական կայք (իտալ.)
Ազգային վիճակագրության ինստիտուտ (իտալ.)
http://www.istat.it/english/ Archived 2009-12-07 at the Wayback Machine.


== Ծանոթագրություններ ==
Protect the Land

«Protect the Land», հայ-ամերիկյան System of a Down ռոք խմբի երգը։ Թողարկվել է 2020 թվականի նոյեմբերի 6-ին՝ Columbia Records լեյբլի միջոցով։ Թողարկվել է «Genocidal Humanoidz» սինգլի հետ համատեղ՝ 44-օրյա պատերազմի ֆոնին բարձրացնելու Հայաստանի և Արցախի իրազեկությունն ու ֆոնդը։ Սա խմբի՝ 15 տարվա դադարի ընթացքում և «Hypnotize» (2005) ստուդիական ալբոմի թողարկումից հետո առաջին թողարկումն է։


== Նախապատմություն և թողարկում ==

«Protect the Land»-ը գրվել է խմբի կիթառահար և երկրորդ վոկալիստ Տարոն Մալաքյանի կողմից 2018 թվականին՝ «Lives» անվամբ երկրորդ երգի հետ միասին, որը Արցախի շուրջ տեղի ունեցող լարվածության մասին էր և ներառվելու էր նրա սոլո երկրորդ՝ «Dictator» ալբոմում։ 2020 թվականի սեպտեմբերի վերջին, այն բանից հետո, երբ Հայաստանի, Արցախի և Ադրբեջանի միջև նոր պատերազմ սկսվեց Լեռնային Ղարաբաղի վիճելի տարածաշրջանում, խմբի անդամները սկսեցին իրենց հարթակներն օգտագործել, որպեսզի բարձրացնեն խնդրի իրազեկությունը։ Խմբի վոկալիստը՝ Սերժ Թանկյանը, որի պապը վերապրել է 1915 թվականի Հայոց ցեղասպանությունը, «The Fader» ամսագրին ասել է, որ Արցախում «շատ հավանական է հայերի ցեղասպանությունը»։ Թանկյանը 250,000 դոլար է նվիրաբերել Հայաստան համահայկական հիմնադրամին, ինչպես նաև մասնակցել է հոկտեմբերին տեղի ունեցած առցանց դրամահավաքի՝ «Rock for Artsakh» օնլայն համերգին
։
2020 թվականի նոյեմբերի 6-ին «Protect the Land»-ը թողարկվել է թվային ներբեռնման և սթրիմինգի ձևաչափերով՝ «Genocidal Humanoidz» սինգլի հետ միասին։ Երգի շապիկի վրա պատկերված է Արցախի դրոշը և մայրաքաղաք Ստեփանակերտում գտնվող «Մե՛նք ենք մեր սարերը» կոթողը։ Սա խմբի՝ 15 տարվա ընթացքում և 2005 թվականի «Hypnotize» ստուդիական ալբոմից հետո առաջին թողարկումն է։ Խմբի բաս կիթառահար Շավո Օդաջյանը ասել է, որ «մեզ համար այնքան հաճելի էր միասին կրկին լինել ստուդիայում, շատ հարմարավետ և բնական էր, կարծես ժամանակը ընդհանրապես չէր անցել»։ Ձայնագրման մասին որոշումից մի քանի օր անց յուրաքանչյուր երաժիշտ սկսել է մշակել իր մասը։ Թանկյանը՝ «Protect the Land»-ի սեփական հարմոնիաները դեռ մշակել էր Նոր Զելանդիայում, իսկ հոկտեմբերի 11-ին նա Լոս Անջելես մեկնեց, որպեսզի ստուդիայում միանա բոլորին։ Երգի աշխատանքները խումբը ավարտել է նույն շաբաթում։


== Երաժշտական տեսահոլովակ ==

«Protect the Land»-ի երաժշտական տեսահոլովակը, որի ռեժիսորներն են Արա Սուջյանը և Շավո Օդաջյանը, թողարկվել է խմբի պաշտոնական ՅուԹյուբյան ալիքում՝ 2020 թվականի նոյեմբերի 6-ին։ Տեսահոլովակում ցուցադրվում են հայ զինվորները առաջնագծում, ինչպես նաև խմբի կադրերը, նկարահանված Օդաջյանի կողմից, որտեղ ցուցադրվում են խմբի անդամների դեմքերը, ինչպես «Toxicity» երգի տեսահոլովակումԽոսելով տեսահոլովակի հայեցակարգից, Շավոն ասել է՝ «Ես ներառել եմ բոլորին՝ յուրաքանչյուր տարիքից։ Մենք տեսահոլովակում ներառել ենք նորածիններին, իմ երկու որդիներին, Լոս Անջելեսի քահանայապետին, բժիշկներին, տաքսիստներին և զինվորներին։ Միարժամանակ, մենք ունենք մարդիկ Արցախում, որոնք նկարահանում են պատերազմի առաջնագծում։ Հաղորդագրությունը հնչում է այսպես՝ «Ես գիտեմ, որ մենք հազարավոր մղոնների հեռավորության վրա ենք, սակայն մենք կանգնած ենք մեր զորքերի կողքին և մենք կանգնած ենք մեկ ընդհանուր նպատակի շուրջ, քանի որ մենք բոլորս հայեր ենք»»։


== Հիթ-շքերթներ ==


== Թողարկման պատմություն ==


== Ծանոթագրություններ ==


== Արտաքին հղումներ ==
Տեսահոլովակը ՅուԹյուբում
Խոսե Օսկար Ֆլորես

Խոսե Օսկար Ֆլորես (իսպ.՝ José Oscar Flores, մայիսի 16, 1971(1971-05-16), Բուենոս Այրես, Արգենտինա), արգենտինացի ֆուտբոլիստ, ֆուտբոլային մարզիչ։


== Ակումբային կարիերա ==
Խոսե Օսկար Ֆլորեսն իր պրոֆեսիոնալ կարիերան սկսել է «Վելես Սարսֆիլդ» ակումբում 1990 թվականին, որտեղ հասել է մեծ հաջողությունների։ Ակումբի կազմում նա նվաճել է յոթ տիտղոս, այդ թվում երեք անգամ հաղթել է ազգային առաջնություններում, 1994 թվականին նվաճել Լիբերտադորեսի գավաթը և Միջմայրցամաքային գավաթը։
1996 թվականին Ֆլորեսը տեղափոխվել է իսպանական «Լաս Պալմաս» ակումբ, որը հանդես էր գալիս Իսպանիայի երկրորդ դիվիզիոնում․ վճարվել է  ակումբի համար ռեկորդային գումար՝ 500 մլն պեսետա։ Երկրորդ մրցաշրջանում Խոսե Օսկարը խփել է 21 գոլ և Կանարյան կղզիների ակումբին օգնել դուրս գալ առաջին դիվիզիոնի փլեյ-օֆֆ, սակայն այնտեղ «Լաս Պալմասը» պարտվել է «Ռեալ Օվիեդո» ակումբին (3-4 երկու հանդիպումների արդյունքում)։
1998 թվականին Խոսե Օսկար Ֆլորեսը Մանուել Պաբլոյի հետ տեղափոխվել է «Դեպորտիվո Լա Կորունյա»։ Այն հանգամանքի շնորհիվ, որ ակումբում ձևավորվել է հարձակողական ուժեղ եռյակ (Ֆլորես, Պեդրու Պաուլետա և Ռոյ Մակայ), 1999/00 մրցաշրջանում ակումբն առաջին անգամ դարձել է Լա Լիգայի չեմպիոն։ Նույն թվականի փետրվարի 6-ին Ֆլորեսը Ֆլորեսը հանդիպման 69-րդ րոպեին փոխարինել է Ջալմինյային «Դեպորտիվոյի»՝ Մադրիդի «Ռեալի» դեմ հաղթական խաղում, որն ավարտվել է 5։2 հաշվով։
Հետագայում Ֆլորեսը խաղացել է «Ռեալ Վալյադոլիդ», «Մալյորկա» և «Սյուդադ դե Մուրսիա» աումբներում, ինչից հետո վերադարձել է արգենտինական «Ինդեպենդենտե» 2004 թվականին։
2006 թվականին Ֆլորեսը, որը հանդես էր գալիս «Ալդոսիվիում», հայտարարել է խաղացողի կարիերան ավարտելու մասին, սակայն հաջորդ տարվա մարտին Մատիաս Ալմեյդայի հետ տեղափոխվել է նորվեգական «Լյուն»։ Այնտեղ Խոսե Օսկարն խաղացել է ընդամենը 45 րոպե Նորվեգիայի գավաթի խաղարկության առաջին փուլում, ինչից հետո ավարտել է կարիերան։


== Մարզչական կարիերա ==
2009 թվականին Ֆլորեսը դարձել է «Վելես Սարսֆիլդի» գլխավոր մարզչի՝ Ռիկարդո Գարեկայի օգնական։ 2013 թվականի դեկտեմբերի 26-ին՝ Կարեկայի հեռանալուց հետո, Խոսե Օսկարը զբաղեցրել է արգենտինական ակումբի գլխավոր մարզչի պաշտոնը։


== Ձեռքբերումներ ==


=== Որպես խաղացող ===
 Վելես Սարսֆիլդ

Արգենտինայի չեմպիոն –  Կլ. 1993, Ապ. 1995, Կլ. 1996
Լիբերտադորեսի գավաթակիր – 1994
Միջմայրցամաքային գավաթի դափնեկիր – 1994
Միջամերիկյան գավաթի դափնեկիր – 1996
Լիբերտադորեսի Սուպերգավաթի դափնեկիր – 1996 Դեպորտիվո

Իսպանիայի չեմպիոն – 1999/00
Իսպանիայի Սուպերգավաթի դափնեկիր – 2000 Մալյորկա

Իսպանիայի գավաթի դափնեկիր – 2002/03


=== Որպես մարզիչ ===
Վելես Սարսֆիլդ

Արգենտինայի Սուպերգավաթի դափնեկիր – 2013


== Ծանոթագրություններ ==


== Արտաքին հղումներ ==
Vélez official profile (Իսպաներեն)
Argentine League statistics (Իսպաներեն)
BDFutbol profile
Սինալոա կարտել

Սինալոա կարտել (իսպ.՝ Sinaloa Cartel), առավել խոշոր նարկոկարտելը Մեքսիկայում և աշխարհում, ինչպես նաև Մեքսիկայի նարկոպատերազմի հիմնական հրահրող ուժը։ Կարտելը ստեղծվել է 1989 թվականին Մեքսիկայի Սինալոա նահանգում։
Տարածում է գտնել նաև Մեքսիկայի մյուս նահանգներում, Ամերիկայի Միացյալ Նահանգներում, Լատինական և Կենտրոնական Ամերիկայի երկրների մեծ մասում (Գվատեմալա, Նիկարագուա, Բրազիլիա և այլն), Եվրամիությունում, Ավստրալիայում, Արևմտյան Աֆրիկայում և Ասիայում (մասնավորապես Ֆիլիպիններում) :
Սինալոա կարտելը հայտնի է նաև որպես խաղաղօվկիանոսյան կարտել։ 1990-2008 թվականներին այս կարտելը ապօրինի ճանապարհով Մեքսիկայից Ամերիկայի Միացյալ Նահանգներ է ներկրել մոտ 200 տոննա կոկաին և մեծ քանակութամբ հերոին։
ԱՄՆ գլխավոր դատախազի խոսքերով՝ Սինալոան պատասխանատվություն է կրում 1990-2008 թվականներին ընկած ժամանակահատվածում ավելի քան 200 տոննա կոկաին ԱՄՆ ներկրելու համար։
2011 թվականի հոկտեմբերի 31-ին Ամերիկայի Միացյալ Նահանգների Արիզոնա նահանգում իրավապահ մարմինները ձերբակալել է 70 մարդ, ում կասկածել են թմրամիջոցների մաքսանենգության մեջ։ Հետագայում վարկածները հաստատվել են, և պարզվել է, որ այդ մարդիկ կապ են ունեցել թմրակարտելի հետ։


== Խմբավորման պարագլուխներ ==
Խոակին Գուսման Լոերա – 2014 թվականներին ձերբակալվել է Մեքսիկայի դաշնային ոստիկանության կողմից, սակայն 2015 թվականի հուլիսին դիմել է փախուստի։
Միգել Անխել Ֆելիքս Գոլյարդո – Սինալոայի կարտելի գլխավոր առաջնորդներից մեկը և հիմնադիրներից։ 2014 թվականին ձերբակալվել է օդանավակայանում այլ երկրի սահմանը անցնել ցանկանալու ժամանակ։
Իգնասիո Կորոնել – Մահացել է


== Ծանոթագրություններ ==